
POTEK IZVEDBE 4. IZPITNE ENOTE NA POKLICNI MATURI

Šolsko leto 2026/27
1. RAZPIS

Vsak od učiteljev mentorjev  (Stane Gojkošek, Bojan Lampret, Zdenka Kosednar, Jože Trantura, Slavko Zupanič,  Ferdinand Humski,  Alen Petrovič, Gregor Teskač, Matija Sajko, Luka Zupanič, Franc Benko, Danilo Leben, Jernej Rihter), največ šest tem za projektne naloge s področja strojništva in avtomehatronike. 
O številu kandidatov, ki lahko skupaj izdelajo izdelek oz. storitev z zagovoru, odloča mentor. 
2. PRIJAVA
Kandidati se za temo projektne naloge prijavijo v četrtek 17. 9. 2026 od 9. do 11. ure pri prof. Jerneju Rihterju v učilnici 127. Prijava se izvede s podpisom v pripravljeno tabelo k izbranemu mentorju. Predhodno izbrane kandidate mentorji obvestijo pred redno prijavo, da se le-ti vpišejo v tabelo.

Kandidati, ki na ta dan niso prijavljeni, se razporedijo po abecednem redu na prosta mesta. Opravičil ni. 

3. PRVA KONZULTACIJA DO 24. 9. 2026
Mentor preda kandidatu navodila za oblikovanje naloge. Kandidat in mentor skupaj oblikujeta vsebino in cilje projektne naloge ter izpolnita obrazec »Vloga za odobritev teme in mentorja četrtega predmeta poklicne mature«. Obrazci so na spletni strani Strojne šole.
4. ODDAJA VLOGE DO 1. 10. 2026
Kandidati oddajo »Vloge za odobritev teme in mentorja četrtega predmeta poklicne mature« osebno tajnici ŠMK Jelki Avguštin od 13. do 14. ure.
5. DRUGA KONZULTACIJA DO 8. 12. 2026
Kandidati od mentorja prejmejo »Sklep o odobritvi izdelka oz. storitve in zagovora«. V primeru nesoglasij in neopravljenega dela s strani dijaka lahko mentor zavrne mentorstvo dijaku. Dijaki, ki želijo izdelati izdelke v šolskih delavnicah, do tega termina izdelajo delavniške risbe in sestavnico za svoj izdelek. Na podlagi teh dokumentov vodja delavnic izdela časovnico za razpored dela v delavnicah.
6. TRETJA KONZULTACIJA DO 8. 4. 2027
Končni pregled in usklajevanje nalog po pravilih pred oddajo.
7. KONČNA ODDAJA PROJEKTNIH NALOG DO  22. 4. 2027
Ko je poročilo vsebinsko primerno, mora kandidat oddati poročilo še v jezikovni pregled (v lastni režiji).

Lektorirano z izjavo lektorja in od mentorja podpisano poročilo kandidat odda v natisnjeni in elektronski obliki osebno tajnici ŠMK Jelki Avguštin. Prostor in čas bo objavljen na oglasni deski do 22. 4. 2027.

8. SKUPNA PREDSTAVITEV IZDELKOV PROJEKTNE NALOGE IN  ZAGOVOR NALOGE –

 17. 6. 2027
Kandidati obvezno predstavijo svoje izdelke ob 8. uri na dogovorjenem mestu, kjer se bo izvedlo preverjanje ustreznosti izdelkov. Predstavitev je odprta za javnost in medije.
9. JESENSKI ROK POKLICNE MATURE

Zadnji rok za oddajo projektne naloge v jesenskem roku je ponedeljek 16. 8. 2027. 
Pomembno: Kandidati, ki do 22. 4. 2027 projektne naloge ne bodo oddali tajnici POM, ali pa je njihova naloga neustrezno pripravljena, ne bodo mogli pristopiti k opravljanju zagovora 4. izpitne enote pri poklicni maturi in bodo pri tej enoti neocenjeni. Ti kandidati morajo ponovno pridobiti mentorja, oddati »Vlogo za odobritev teme in mentorja četrtega predmeta poklicne mature« in pridobiti »Sklep o odobritvi izdelka oz. storitve in zagovora«. 

Vsaka neopravljena ali nepripravljena konzultacija šteje -5 točk in se upošteva pri skupnem številu točk naloge. 
TOČKOVNIK 4. IZPITNE ENOTE

Izpit je vreden 100 točk, razdeljen je na:

1. Izdelek /storitev in poročilo so vredni 80 točk, in sicer:

· načrtovanje (oceni mentor): 10 točk,

· izvedba (oceni mentor): 20 točk,

· dokumentacija (oceni mentor): 40 točk.

· Kompleksnost izdelka (oceni mentor): 10 točk.

2. Zagovor je vreden 20 točk

MEJE ZA OCENE 4. IZPITNE ENOTE

	Ocena
	Število točk

	odlično(5)
	89-100

	prav dobro(4)
	76-88

	dobro(3)
	63-75

	zadostno(2)
	50-62

	nezadostno(1)
	0-49


PREGLED POMEMBNIH ROKOV ZA 4. IZPITNO ENOTO
	17.9 2026
	Prijava na razpisane teme

	24. 9. 2026
	Prva konzultacija z mentorjem

	1.10. 2026
	Oddaja »Vloge za odobritev teme in mentorja četrtega predmeta poklicne mature«

	8.12. 2026
	Druga konzultacija z mentorjem

	8. 4. 2027
	Tretja konzultacija z mentorjem

	22. 4. 2027
	Končna oddaja projektne naloge

	17. 6. 2027
	Skupna predstavitev izdelkov  

